Ses trourokke, maar vrou bly enkellopend | Maroela Media
Ses trourokke, maar vrou bly enkellopend
Argieffoto (Foto: 652234/Pixabay)
'n Vrou het bely dat sy al ses verskillende trourokke bestel het – in afwagting dat sy binnekort die liefde van haar lewe sal ontmoet. Sy is nie in enige romantiese verhouding nie en is ook nie verloof nie.
Mense het gewoonlik al lank voor die tyd sekere idees van hoe hulle droomtroue eendag moet lyk – nog voor hulle die persoon ontmoet met wie hulle die res van hulle lewe wil spandeer.
Alhoewel meeste van ons 'n vae idee het van waar ons wil trou of watter kleurskema ons wil gebruik, was een vrou bietjie oorhaastig en het dinge vir haar groot dag begin aankoop – selfs al is sy nie in 'n verhouding nie.
'n Skermskoot van terugvoer wat sy gelewer het op 'n trourok wat sy gekoop het, is op Reddit gedeel. Die vrou verduidelik dat sy al ses verskillende trourokke bestel het, en nou kort sy nog net 'n kêrel om haar te vra om te trou.
Haar terugvoer, wat anoniem gelaat is op 'n Facebook-blad van 'n winkel wat trourokke verkoop, lui: "Wow! Ek het ses trourokke bestel en hierdie een was die regte een! Maar niemand het my nog gevra om te trou nie. Nou is ek egter gereed vir wanneer dit gebeur!" Die vrou het vyf sterre gegee vir die trourok.
Talle gebruikers hou egter vol die vrou se gedrag is nie "gesond" of "normaal" nie.
"Dis hartseer dat daar vroue is wat iemand wil hê sodat hulle 'n seremonie kan hê en nie andersom nie. Ek sê vroue, want dit is gewoonlik vroue – waarskynlik weens kulturele redes," het een persoon geskryf.
"Ek verstaan nie hoe mal weirdos soos dié enigiemand kry wat met hulle wil trou nie. Hoe sal mens dit kan uithou?" wil 'n ander weet.
Ander gebruikers het egter die vrou verdedig en gesê daar is niks daarmee fout om "vol selfvertroue te wees" of "positiewe energie te hê" vir die idee om te trou nie. "Dit klink of sy vol selfvertroue is. Ek kan nie sien hoekom mense haar veroordeel nie. Trourokke kan mooi versierings wees."
"Ek hou van haar energie," skryf 'n ander.
"Om doelbewus verskeie trourokke te bestel nog voor jy een nodig het is vreemd, maar indien iemand op die regte trourok afkom terwyl hulle gewone inkopies doen en op 'n winskopie afkom? Ek sien nie 'n probleem om dit daar en dan te koop en dit dan net vir ingeval te hou nie."
Video: So hittete! Man ontkom gewisse dood
Wag teken oë op duur skildery
Gedagte vir die dag: My herder
Lokettreffer-wedstryde vandag op Roland-Garros
Londense sewes: Blitsbokke pak Aussies in kwarteind
Nou weet selfs ek nie wat om te sê nie !!!
Jy moet ingeteken wees om te stem5-1Jy moet ingeteken wees om te stem
Jare gelede het n pragtige jong vrou ons (my en haar mede-elke-dag-ry-ons-saam-bus-vriendinne) meegedeel dat sy oortuig is dat sy haar droomman sou ontmoet voor 'n sekere datum. Sy het 'n baie duur trourok uitgesoek, laat maak en betaal, 'n groot onthaal gereël en betaal, troukaartjies reeds uitgesoek (darem nie laat druk nie, want bruidegom was onbekend). Ons het almal heeltyd gedink sy hou ons vir die gek. Op die datum wat sy vir maande vir almal vertel het die troue sou plaasvind, het sy haar eie lewe geneem. Sy was 'n baie intelligente vrou met goeie kwalifikasies en 'n baie… Lees meer »
Eks is seker ook een van die weirdos maar ek love troues. Het al vir my man gesê as ek kon sou ek elke jaar trou solank dit met hom is… hahaha maar ons is al 10 jaar gelukkig getroud.